el el el el el el el el el el el el el el el el ja el el el el el el el el el el la el el el el el el el el el fr el nb el el el ce fa ru eo el el el el el el el el el el el el el el el el el el el el es hi el el el el el en el el el el el el fr it en en fr it fr nl de it it en fr en de en en en de en fr it sv it fr el de en de it sv it fr it nb en sv it fr it de it en en de it sv it de it fr el en it en pt de en fr it ja it es en fr nl fr nl de it en en de it en pt fr el fr fr fr fr fr fr fr fr fr fr sv fr fr el en en en en en ja zh it eu en en en fr el el el el el el el en it fr nb en en el el el en nl en en fr en en pt fr it en nb el el el el el el el el el el el el el el el el el el el el el el en el en el en el en el en el en el el el en el hu hu hu de el en el el el el el el el el el el el el el el el el el el en el el el el el el el el el el el el el
Η Αριδαία είναι η έδρα και η μεγαλύτερη κωμόπολη του Δήμου Αλμωπίας στην Περιφερειακή Ενότητα Πέλλας της Μακεδονίας. Έχει πληθυσμό 6.561 κατοίκους (2011), καθιστώντας την την τρίτη μεγαλύτερη πόλη της Πέλλας, μετά την Έδεσσα και τα Γιαννιτσά.
Η Αριδαία βρίσκεται σε υψόμετρο 122 μέτρων από την επιφάνεια της θάλασσας χωρίς πολλές απότομες αλλαγές στην τοπογραφία σε ακτίνα 3 χιλιομέτρων, ενώ η περιοχή περιτριγυρίζεται από μεγάλους ορεινούς όγκους, όπως το Καϊμάκτσαλαν, τη Τζένα και το Πάικο. Η περιοχή κυρίως διαθέτει καλλιεργήσιμες εκτάσεις και σε μικρότερο ποσοστό βοσκοτόπια και δέντρα.[1][2]
Τα καλοκαίρια στην Αριδαία είναι καυτά, ξηρά και καθαρά, ενώ οι χειμώνες πολύ κρύοι και κατά τόπους νεφελώδεις. Η θερμοκρασία καθ' όλον τον χρόνο ποικίλλει μεταξύ 0°C και 32°C και σπάνια πέφτει κάτω από -6°C ή ανεβαίνει πάνω από 37°C. Βρέχει όλο τον χρόνο, ενώ οι χιονοπτώσεις είναι σπάνιες.[1]
Εκτός από τον ντόπιο πληθυσμό, στην Αριδαία υπάρχει και ισχυρή παρουσία προσφύγων από τη Μικρά Ασία, οι οποίοι εγκαταστάθηκαν το 1923. Οι πρόσφυγες αυτοί, συνεισέφεραν στην ανάπτυξη της Αριδαίας ως κωμόπολης.[3]
Στην Αριδαία λειτουργεί Δημόσιο ΙΕΚ.[10] Επίσης, λειτουργούν έξι Νηπιαγωγεία (εκ των οποίων το ένα είναι ειδικό),[11] πέντε Δημοτικά σχολεία, (εκ των οποίων το ένα είναι ειδικό),[12][13] δύο Γυμνάσια, ένα ΓΕΛ, δύο ΕΠΑΛ (εκ των οποίων το ένα είναι εσπερινό), ΕΚ και ΕΕΕΚ.[14]
Στην Αριδαία λειτουργεί και τοπική εφημερίδα ονόματι AridaiaNews,[15] καθώς και δύο ραδιοφωνικοί σταθμοί, οι Ράδιο Αλμωπία 97.1 και Ιδιωτικό Ραδιόφωνο Αλμωπίας 106.7[16]
Το τοπικό ΚΤΕΛ Πέλλας συνδέει την Αριδαία με την Έδεσσα, τη Σκύδρα, την Αθήνα και τη Θεσσαλονίκη, καθώς και ορισμένους γύρω οικισμούς (τον Αρχάγγελο, την Όρμα, τον Μεγαπλάτανο, το Μοναστηράκι, τους Προμάχους, τη Σωσάνδρα, το Νεοχώρι, το Βορεινό, τη Θηριόπετρα, το Λουτράκι, το Ριζοχώρι και τη Φιλώτεια).[17] Όσον αφορά το οδικό δίκτυο, υπάρχουν πέντε (5) επαρχιακές οδοί που ενώνουν την Αριδαία με τους γύρω οικισμούς. Αυτές είναι:[18]
1. Έδεσσα - Αριδαία. (Πέλλας 1)
2. Αριδαία - Εξαπλάτανος - Νότια (Όρια Π.Ε. Πέλλας-Κιλκίς)
3. Αριδαία - Λουτράκι - Λουτρά Πόζαρ. (Πέλλας 7)
4. Αριδαία - Πολυκάρπι. (Πέλλας 8)
5. Αριδαία - Πρόμαχοι. (Πέλλας 9)
Η Αριδαία δεν διαθέτει ενεργό σιδηροδρομικό σταθμό και εξυπηρετείται από τον Σιδηροδρομικό Σταθμό Εδέσσης, αλλά στην περίοδο 1916-1936 λειτούργησε σιδηροδρομικό δίκτυο που την ένωνε με τη Σκύδρα και την Όρμα. Τον σιδηρόδρομο, οι Αριδαιώτες τον ονόμαζαν «Τρενάκι της Καρατζόβας». Ο τότε σιδηροδρομικός σταθμός διατηρείται μέχρι σήμερα και λειτουργεί ως μουσείο φυσικής ιστορίας.[19]
Η ποδοσφαιρική ομάδα του Αλμωπού [20] αποτελεί το σπουδαιότερο αθλητικό σωματείο της Αριδαίας. Με έτος ιδρύσεως το 1926 και χρώματα της ομάδας το μπλε και το λευκό, αποτελεί κατά τον τελευταίο αιώνα το σήμα κατατεθέν της ευρύτερης Αλμωπίας, έχοντας πολυετή παρουσία στα εθνικά πρωταθλήματα. Αγωνίζεται στο επαγγελματικό πρωτάθλημα της Σούπερ Λιγκ 2 . Έδρα της ομάδα είναι πάντα το Δημοτικό Στάδιο Αριδαίας.
Έως το 1922 ήταν γνωστή ως Σούμποτσκο (νοτιοσλαβικά: C'бoTcko / S'botsko / CъбoTcko), ημερομηνία κατά την οποία και μετονομάστηκε, αρχικώς, σε Αρδέα, ενώ στη συνέχεια σε Αριδαία.[21][22]
Η Αριδαία έχει αναπτυχθεί τουριστικά, καθώς είναι η πλησιέστερη κωμόπολη στα Λουτρά Πόζαρ, μία δημοφιλή πηγή ιαματικών λουτρών (απέχουν περίπου 13 χιλιόμετρα).[23].
Μέχρι και τα τέλη της δεκαετίας του '80 στην Αριδαία λειτουργούσαν εργοστάσια επεξεργασίας κόκκινου πιπεριού, τα μοναδικά στην Ελλάδα, με εξαγωγές (κυρίως σε βαλκανικές χώρες).[24]
Η Αριδαία σήμερα έχει δύο εκκλησίες ο κεντρικός ναός της πόλεως όπου είναι αφιερωμένος στη μνήμη των αγίων Νικάνδρου και Ιωαννικίου όπου είναι και οι πολιούχου της πόλεως και πανηγυρίζει κάθε χρόνο στις 4 Νοεμβρίου. Και ο άλλος ναός της Αριδαίας είναι χτισμένος στις εργατικές κατοικίες και είναι αφιερωμένος στη μνήμη του Αγίου Αντωνίου και πανηγυρίζει κάθε χρόνο στις 17 Ιανουαρίου.
Τα Wikimedia Commons έχουν πολυμέσα σχετικά με το θέμα
Το πάρκο της Αριδαίας «Δασάκι»
Ο παλαιός σιδηροδρομικός σταθμός της Αριδαίας, όπου σήμερα στεγάζεται μουσείο
↑ 1,0 1,1 «Aridaía Climate, Weather By Month, Average Temperature (Greece) - Weather Spark». weatherspark.com (στα Αγγλικά). Ανακτήθηκε στις 14 Νοεμβρίου 2021.
↑ Global Land Cover SHARE database (Food and Agriculture Organization of the United Nations)
↑ «Αριδαία- Αλμωπία : Ιστορική Αναδρομή 1385- 1912 από τον Γιώργο Λιούγκα». Ανακτήθηκε στις 14 Νοεμβρίου 2021.
↑ «Δημόσιο ΙΕΚ Αριδαίας - Η Επαγγελματική Κατάρτιση Σήμερα!». Δημόσιο ΙΕΚ Αριδαίας. Ανακτήθηκε στις 20 Αυγούστου 2020.
↑ «Διεύθυνση Πρωτοβάθμιας Εκπαίδευσης Πέλλας - Σχ. Μονάδες». dipe.pel.sch.gr. Ανακτήθηκε στις 16 Νοεμβρίου 2021.
↑ «Διεύθυνση Πρωτοβάθμιας Εκπαίδευσης Πέλλας - Σχ. Μονάδες». dipe.pel.sch.gr. Ανακτήθηκε στις 16 Νοεμβρίου 2021.
↑ «Διεύθυνση Πρωτοβάθμιας Εκπαίδευσης Πέλλας - Σχ. Μονάδες». dipe.pel.sch.gr. Ανακτήθηκε στις 16 Νοεμβρίου 2021.
↑ «Διεύθυνση Πρωτοβάθμιας Εκπαίδευσης Πέλλας - Σχ. Μονάδες». dipe.pel.sch.gr. Ανακτήθηκε στις 16 Νοεμβρίου 2021.
↑ «Aridaia News». www.aridaianews.gr. Ανακτήθηκε στις 14 Νοεμβρίου 2021.
↑ «Ραδιοφωνικοί Σταθμοί σε Αριδαία». Ανακτήθηκε στις 14 Νοεμβρίου 2021.
↑ «ΤΟΠΙΚΑ ΑΡΙΔΑΙΑΣ». ΚΤΕΛ Ν. ΠΕΛΛΑΣ (στα Αγγλικά). Ανακτήθηκε στις 14 Νοεμβρίου 2021.
↑ Βασιλικό Διάταγμα 06-02-1956: Περί καθορισμού των επαρχιακών οδών των Νομών του Κράτους κατά τις διατάξεις του Νόμου 3155/1955 περί κατασκευής και συντηρήσεως οδών, (ΦΕΚ 47/Α/1956), 08-02-1956. (Τον κατάλογο του τέως Νομού Πέλλας μπορείτε να δείτε εδώ.)
↑ 4dim-aridaias.pel.sch.gr http://4dim-aridaias.pel.sch.gr/almopia/almopia_diafora/treno.htm. Ανακτήθηκε στις 14 Νοεμβρίου 2021.  Missing or empty |title= (βοήθεια)
↑ «Επίσημη Ιστοσελίδα | Αλμωπός Αριδαίας - 1926 -». Επίσημη Ιστοσελίδα | Αλμωπός Αριδαίας. Ανακτήθηκε στις 21 Αυγούστου 2020.
↑ «Πανδέκτης: Soumposkon -- Ardea». pandektis.ekt.gr. Ανακτήθηκε στις 7 Αυγούστου 2022.
↑ «Πανδέκτης: Ardea -- Aridaia». pandektis.ekt.gr. Ανακτήθηκε στις 7 Αυγούστου 2022.
↑ by (6 Αυγούστου 2019). «Λουτρά Πόζαρ, μια εμπειρία που δεν πρέπει να χάσεις». Κάθε μέρα γονείς. Ανακτήθηκε στις 11 Ιουνίου 2021.
↑ thefoodproject.gr. «Κόκκινο πιπέρι Αριδαίας / thefoodproject.gr». thefoodproject.gr (στα Greek). Ανακτήθηκε στις 16 Ιανουαρίου 2022.
Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)
Αυτό το λήμμα σχετικά με τη γεωγραφία της Ελλάδας χρειάζεται επέκταση. Μπορείτε να βοηθήσετε την Βικιπαίδεια επεκτείνοντάς το.π • σ • ε